Filozofski fakultet Sveučilišta u Rijeci
<s>Filozofski fakultet je visokoškolska ustanova, članica Sveučilišta u Rijeci.</s><s>Izvodi preddiplomske, diplomske i postdiplomske studije iz društvenog i humanističkog područja.</s><s>Izdaje znanstvene i stručne knjige, znanstvene časopise (Psihologijske teme, Fluminensia, European Journal of Analytic Philosophy, Ikon, Časopis za povijest zapadne Hrvatske) i provodi niz nacionalnih i međunarodnih znanstvenih projekata.</s><s>Pod sadašnjim imenom djeluje od 1998. kada Pedagoški fakultet mijenja naziv..</s><s>Od početka 2011. djeluje na Sveučilišnoj kampusarni na Trsatu.</s><s>Organiziran je u 11 odsjeka i jednu katedru.</s><s>Na fakultetu djeluje nekoliko centara i škola u kojima se provodi znanstvena i istraživačka djelatnost, te djelatnost po načelima povezivanja prakse, znanosti, umjetnosti i visokog obrazovanja.</s>

<s>Povijest</s>

<s>Današnji Filozofski fakultet ima porijeklo u Višoj stručnoj pedagoškoj školi koja je djelovala u Rijeci (1953.), te u Pedagoškoj akademiji u Rijeci (1960.) sa podružnicama u Puli (1961.) i Gospiću (1963.).</s><s>Viša stručna pedagoška škola prerasta u Visoku industrijsko-pedagošku školu (1962.), zatim i u Fakultet industrijske pedagogije (1972.).</s><s>Udruživanjem Fakulteta industrijske pedagogije i Pedagoške akademije iz Rijeke (Pule i Gospića) nastao je 1977. riječki Pedagoški fakultet.</s><s>Uz društvene i humanističke studije, Pedagoški fakultet je naslijedio i studijske grupe svojih prethodnica: studije fizike, matematike, politehnike, praktične nastave, razredne nastave, predškolskoga odgoja, likovnih umjetnosti.</s>

<s>Pedagoški fakultet mijenja ime u Filozofski fakultet 27.</s><s>II. 1998.</s><s>Povećava se broj studijskih grupa, i razvijaju postdiplomski studiji iz humanističkih i društvenih područja.</s>

<s>Ubrzo se iz sastava Filozofskog fakulteta izdvajaju studiji predškolskoga odgoja i razredne nastave pa 1998. nastaje Visoka učiteljska škola. kasnije Učiteljski fakultet.</s>

<s>Izdvajanjem Odsjeka za likovnu kulturu započeto je formiranje današnje riječke Akademije primijenjenih umjetnosti.</s>

<s>Studiji matematike, fizike i informatike se odlukom sveučilišnog senata 2007./2008. izdvajaju iz sastava Filozofskog fakulteta i postaju Sveučilišni odjeli za matematiku, informatiku i fiziku.</s>

<s>Organizacija i uprava</s>

<s>Katedre (odsjeci)</s>

<s>Filološke katedre:
 Odsjek za anglistiku
Odsjek za germanistiku
 Odsjek za kroatistiku
Odsjek za talijanistiku 
Ostale katedre:
 Odsjek za filozofiju
 Odsjek za kulturalne studije
 Odsjek za politehniku
 Odsjek za pedagogiju
 Odsjek za povijest
 Odsjek za povijest umjetnosti
 Odsjek za psihologiju
 Katedra za tjelesnu i zdravstvenu kulturu</s>

<s>Centri i škole</s>

<s>Riječka kroatistička škola
 Centar za obrazovanje nastavnika
 Centar za ikonografske studije
 Centar za jezična istraživanja
 Centar za ženske studije
 Bilingualism Matters@Rijeka, ogranak centra Bilingualism Matters sa Sveučilišta u Edinburghu</s>

<s>Dekanica</s>

<s>izv. prof. dr. sc. Ines Srdoč-Konestra</s>

<s>Prodekani</s>

<s>prof. dr. sc. Alessandra Pokrajac-Bulian, prodekanica za znanost i međunarodnu suradnju
 doc. dr. sc. Irena Vodopija-Krstanović, prodekanica za nastavu i studente
 mr. sc. Gordan Đurović, v. pred., prodekan za opće poslove</s>

<s>Vidi još</s>

<s>Sveučilište u Rijeci
 Studentski centar Rijeka</s>

<s>Reference</s>

<s>Sveučilište u Rijeci</s>

